Umiddelbart efter fredagens kampe i mellemspil A og B blev der valgt hold til kvartfinalerne, som begynder allerede på mandag. Vinderen af mellemspil A, Herning, valgte først, og topholdet foretrak at møde AaB i kvartfinaleserien. Først kamp spilles på tirsdag, hvor Herning har hjemmebane. Nummer to i mellemspil A, Rødovre, var dermed tvunget til at tage Frederikshavn. Dermed får Rødovre mulighed for revanche for kvartfinale-exiten sidste sæson, hvor Frederikshavn overraskende sendte Rødovre ud. Det først kvartfinale spilles på mandag i Rødovre, og kampen vises direkte på TV2/Sport.

Referat:
Rødovre skal igen møde Frederikshavn i kvartfinalen om det danske mesterskab i ishockey.